|  |
| --- |
| APSTIPRINĀTS  Ar Latvijas Nacionālā kultūras centra  2015.gada 15.jūnija rīkojumu Nr. 115 |

**TAUTAS LIETIŠĶĀS MĀKSLAS IZSTĀDES**

**„MŪSU MANTOJUMS”**

**NOLIKUMS**

**I. Vispārīgie jautājumi**

1. Nolikums nosaka kārtību, kādā Latvijas Nacionālais kultūras centrs (turpmāk- Centrs) rīko Latvijas Tautas lietišķās mākslas izstādi „Mūsu mantojums” (tautas tērpu komplekti, tradicionālo brunču audumi, arheoloģisko un etnogrāfisko rotu atdarinājumi) (turpmāk- izstāde).
2. Izstādes mērķi:
   1. veicināt visu tautas lietišķās mākslas nozaru attīstību pētot, darinot un popularizējot latviešu tradicionālo tautas tērpu un tā sastāvdaļas – brunču audumus un rotas;
   2. veicināt tautas lietišķās mākslas kolektīvu dalībnieku un individuālo meistaru māksliniecisko izaugsmi un jaunradi;
   3. parādīt plašam skatītāju lokam labāko veikumu nozarēs, atklājot tautas lietišķās mākslas tradicionalitātes un mūsdienīguma izpausmes.
3. Izstādes norises laiks un vieta: no 2015. gada 18.jūlija līdz 6. septembrim, Latgales kultūrvēstures muzejā, Atbrīvošanas alejā 102, Rēzeknē.
4. Izstādes atklāšana: 2015. gada 18.jūlijā, plkst.11.00, Latgales kultūrvēstures muzejā, Atbrīvošanas alejā 102, Rēzeknē.
5. Informāciju par izstādi tiek publicēta Centra mājas lapā [www.lnkc.gov.lv](http://www.lnkc.gov.lv) .

**II. Izstādes rīkotāji**

1. Izstādi rīko Latvijas Nacionālais kultūras centrs (turpmāk – Centrs) sadarbībā ar Latgales kultūrvēstures muzeju (turpmāk - Muzejs).
2. Centrs- adrese: Pils laukumā 4, Rīgā, LV-1365, e-pasts: [pasts@lnkc.gov.lv](mailto:pasts@lnkc.gov.lv) , tālr. 67228985, mob.tālr. 26436135, mājaslapas adrese: [www.lnkc.gov.lv](http://www.lnkc.gov.lv) , kontaktpersonas: Centra lietišķās mākslas eksperte Linda Rubena, e-pasts: [Linda.Rubena@lnkc.gov.lv](mailto:Linda.Rubena@lnkc.gov.lv) un Latgales kultūrvēstures muzejs, Atbrīvošanas aleja 102, Rēzekne, e-pasts: [latgmuzejs@tvnet.lv](mailto:latgmuzejs@tvnet.lv) , [muzejs@rezekne.lv](mailto:muzejs@rezekne.lv) , tālr. 64622464.

**III. Dalībnieki un darbu iesniegšana un atlase**

1. Izstādes dalībnieks var būt ikviens Latvijā dzīvojošs tautas lietišķās mākslas meistars, tautas lietišķās mākslas studijas (turpmāk- studija) vai pulciņa dalībnieks, turpmāk - autors.
2. Izstādes darbs ir autora darināts austs, izšūts, sašūts vai kādā no rotu darināšanas tehnikām darināts tautas lietišķās mākslas priekšmets.
3. Autors var iesniegt darbus, kas tapuši laika posmā no 2010.gada līdz 2015. gadam.
4. Darbus izstādei pieņem 2015.gada 13.jūlijā no plkst.10.00 līdz plkst.17.00, Latvijas Nacionālajā kultūras centrā Pils laukumā 4, Rīgā vai 2015.gada 15.jūlijā no plkst. 12.00 līdz plkst.17.00 Latgales kultūrvēstures muzejā, Atbrīvošanas alejā 102, Rēzeknē.
5. Izstādei tiek pieņemti darbi, kuri konceptuāli atbilst izstādes tematikai un ir kompozicionāli saskaņoti materiālā un formā – latviešu tautas tērpu komplektus, latviešu tautas tērpu brunču audumus, kā arī arheoloģisko un etnogrāfisko rotu atdarinājumus.
6. Darbs izstādei jānoformē ar darba pasi, norādot autora vārdu, uzvārdu un kolektīva nosaukumu.
7. Darbam pievieno aizpildītu pieteikuma anketu (sk. pielikumu),
8. Tautas lietišķās mākslas studija iesniedz studijas kopējo autoru un darbu sarakstu.

**IV. Darbu izsniegšana**

1. Izstādes darbu autors izņem 2015.gada 31.augustā, no plkst. 10.00 līdz plkst. 17.00, Latvijas Nacionālajā kultūras centrā Pils laukumā 4, Rīgā, LV-1365 vai 2015.gada 28.augustā no plkst. 10.00 līdz 17.00 Latgales kultūrvēstures muzejā, Atbrīvošanas alejā 102, Rēzeknē.
2. Par izstādes darba saņemšanu pēc izstādes slēgšanas ir atbildīgs autors vai studijas vadītājs.
3. Visus izdevumus, kas saistīti autora ar piedalīšanos izstādē (transports, ēdināšana, u.c.), sedz darba autors.
4. Iesniedzot darbu izstādei, autors piekrīt nolikumā noteiktajam un tam, ka izstādes ekspozīcijas laikā darbs var tikt fotografēts vai filmēts un izmantots izstādes publicitātei.

Direktore S. Pujāte

Pielikums

Tautas lietišķās mākslas izstādes

„Mūsu mantojums” nolikumam

TAUTAS LIETIŠĶĀS MĀKSLAS IZSTĀDES

**„MŪSU MANTOJUMS”**

2015. gada 18. jūlijs – 16. augusts

Latgales kultūrvēstures muzejā, Atbrīvošanas alejā 102, Rēzeknē

DALĪBNIEKA DARBA ANKETA

Autora vārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cik ilgi darbojas tautas mākslā (ja ir TDM)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kādā Tautas lietišķās mākslas studijā darbojas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Darba nosaukums | Izmēri | Materiāls | Tehnika | Darināšanas  gads | Cena |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Darbu pieņēma :

Darbu nodeva :

2015. gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_